# Møteprotokoll

# for

# Formannskap/plan- og økonomiutvalet

**Møtedato:** 21.11.2023  
**Møtestad:** Kommunestyresalen

**Møtetid:** kl. 12:20 - 14:20

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| |  |  |  | | --- | --- | --- | | **Frammøtte medlemmer** | **Parti** | **Rolle** | | Hege Eide Vik | SP | Ordførar | | Kjartan Haugsnes | SV | Varaordførar | | Amalie Johnsen Lunde | H | Medlem | | Boris Groth | FRP | Medlem | | Arve Martin Rødland | INP | Medlem | | Ole-Anders Brekkhus | AP | Medlem |        |  |  |  | | --- | --- | --- | | **Forfall meldt frå medlem** | **Parti** | **Rolle** | | Lisa Natalie Johnsen Lunde | AP | Medlem |      |  |  |  | | --- | --- | --- | | **Frammøtte varamedlemmer** | **Parti** | **Erstattar medlem** | | Thor Andersen | AP | Lisa Natalie Johnsen Lunde | |

|  |  |
| --- | --- |
| Følgjande frå administrasjonen møtte: Kommunedirektøren, politisk-adm.sekretariat, kommunalsjef for DIS, kommunalsjef for oppvekst og kultur og kommunalsjef for helse og meistring | |
|  |  |

**Sakliste**

|  |  |
| --- | --- |
| **Saknr** | **Tittel** |

|  |  |
| --- | --- |
|  |  |
| 84/2023 | GODKJENNING AV INNKALLING OG SAKSLISTE |
| 85/2023 | GODKJENNING AV MØTEPROTOKOLL |
| 86/2023 | NYTT OMSORGSBYGG VAKSDAL OG RIVING AV ELDSTE DEL PÅ HELSEHUSET DALE |
| 87/2023 | BUDSJETT 2024 OG ØKONOMIPLAN 2024-2027 - VAKSDAL KOMMUNE |
| 88/2023 | Prioriteringsliste for fysiske trafikktryggleikstiltak 2023 - 2026 |

I starten av møte orienterte kommunedirektøren og ordføraren om kva som har skjedd sidan sist møte.  
  
-------------------------------------------------------------------------------------------------------------------------------------  
  
**84/2023:** **GODKJENNING AV INNKALLING OG SAKSLISTE**

|  |
| --- |
| **Kommunedirektøren sitt framlegg til vedtak:**  Innkalling og saksliste vert godkjent. |

**21.11.2023 Formannskap/plan- og økonomiutvalet**

|  |
| --- |
| Det var ingen merknader til innkalling og saksliste |

**FPØ - 84/2023 VEDTAK:**

|  |
| --- |
| Innkalling og saksliste vert godkjent. |

---------------------------------------------------------------------------------------------------------------------------

**85/2023:** **GODKJENNING AV MØTEPROTOKOLL**

|  |
| --- |
| **Kommunedirektøren sitt framlegg til vedtak:**  Protokollen vert godkjent slik han ligg føre. |

**21.11.2023 Formannskap/plan- og økonomiutvalet**

|  |
| --- |
| Det var ingen merknader til møteprotokoll |

**FPØ - 85/2023 VEDTAK:**

|  |
| --- |
| Protokollen vert godkjent slik han ligg føre. |

---------------------------------------------------------------------------------------------------------------------------

**86/2023:** **NYTT OMSORGSBYGG VAKSDAL OG RIVING AV ELDSTE DEL PÅ HELSEHUSET DALE**

|  |
| --- |
| **Kommunedirektøren sitt framlegg til vedtak:**  Kommunestyret løyver 4,7 millionar til drift av nytt omsorgsbygg på Vaksdal i 2024.  Arbeidet med riving av 1930-bygget vert gjennomført slik det ligg føre. Sjukeheimsdelen vert mellombels flytta til Vaksdal. Flyttinga av bebuarar skal planleggast godt og utførast på best mogeleg måte. Det skal kommuniserast konstruktivt og ope med brukarutval for institusjonane i prosessen.  Likeins skal nære pårørande ha høve til å vere tett på prosessen gjennom dialog og samarbeid.  Alternativ for vidareutvikling av Helsehuset skal utgreiast og leggast fram for kommunestyret til avgjerd. |

**21.11.2023 Formannskap/plan- og økonomiutvalet**

|  |
| --- |
| Ole-Anders Brekkhus, AP, sette fram slikt fellesframlegg frå AP, SP og SV: "1. Kommunestyret løyver 4,7 millionar kroner til drift av nytt omsorgsbygg på Vaksdal.  2. Kommunestyret ber om at administrasjonen legg fram eigen sak knytt til betalingssatsar for Omsorg + Denne saka må og innehalde analyse av bustøtte frå kommunen og NAV. Kommunestyret har som målsetting at Omsorg + plassar skal vere ein moglegheit for alle innbyggjarar uavhengig av eigen økonomi.  3. Kommunestyret fastheld vedtak knytt til riving av 1930 – bygget. Kommunestyret ber administrasjonen innan mars 2024 legge fram ei eigen sak som inneheld mellom anna: (Lista er ikkje uttømmande)  a) Prosess knytt til flytting midlertidig av sjukeheimsplassar frå Dale til Vaksdal. Herunder drøftings og informasjonsmøter med bebuarar, pårørande og tilsette. b) Legge fram vurdering knytt til alternativ til flytting om dette er mogleg/tilrådeleg. c) Legge fram oversyn over erstatningslokaler for funksjonane i 1930 bygget og VIS d) Utarbeide fullstendige alternativ til løysingsforslag inkludert økonomisk grovskisse knytt til C1 Behalde sjukeheimsplassane på Dale eller C2 Permanent flytte sjukeheimsplassane til Vaksdal. For begge alternativa må det leggjast fram løysing for: - Erstatning for funksjonane i 1930 bygget og VIS - Totalt tal sjukeheimsplassar i kommunen etter ombygging/riving - Investeringskostnader ved C1 og C2  4. Kommunestyret ber om at det vert arrangert tema/informasjonsmøte for kommunestyre i februar 2024 med utgangspunkt i Agenda Kaupang rapporten og NOU 2023 – 4 «Tid for handling»."  **AVRØYSTING**: Kommunedirektøren sitt framlegg fall Fellesframlegget vert samrøystes vedeteke |

**FPØ - 86/2023 VEDTAK:**

|  |
| --- |
| 1. Kommunestyret løyver 4,7 millionar kroner til drift av nytt omsorgsbygg på Vaksdal.  2. Kommunestyret ber om at administrasjonen legg fram eigen sak knytt til betalingssatsar for Omsorg + Denne saka må og innehalde analyse av bustøtte frå kommunen og NAV. Kommunestyret har som målsetting at Omsorg + plassar skal vere ein moglegheit for alle innbyggjarar uavhengig av eigen økonomi.  3. Kommunestyret fastheld vedtak knytt til riving av 1930 – bygget. Kommunestyret ber administrasjonen innan mars 2024 legge fram ei eigen sak som inneheld mellom anna: (Lista er ikkje uttømmande)  a) Prosess knytt til flytting midlertidig av sjukeheimsplassar frå Dale til Vaksdal. Herunder drøftings og informasjonsmøter med bebuarar, pårørande og tilsette. b) Legge fram vurdering knytt til alternativ til flytting om dette er mogleg/tilrådeleg. c) Legge fram oversyn over erstatningslokaler for funksjonane i 1930 bygget og VIS d) Utarbeide fullstendige alternativ til løysingsforslag inkludert økonomisk grovskisse knytt til C1 Behalde sjukeheimsplassane på Dale eller C2 Permanent flytte sjukeheimsplassane til Vaksdal. For begge alternativa må det leggjast fram løysing for: - Erstatning for funksjonane i 1930 bygget og VIS - Totalt tal sjukeheimsplassar i kommunen etter ombygging/riving - Investeringskostnader ved C1 og C2  4. Kommunestyret ber om at det vert arrangert tema/informasjonsmøte for kommunestyre i februar 2024 med utgangspunkt i Agenda Kaupang rapporten og NOU 2023 – 4 «Tid for handling». |

---------------------------------------------------------------------------------------------------------------------------

**87/2023:** **BUDSJETT 2024 OG ØKONOMIPLAN 2024-2027 - VAKSDAL KOMMUNE**

|  |
| --- |
| **Kommunedirektøren sitt framlegg til vedtak:**  1. Kommunestyret godkjenner årsbudsjett 2024 og økonomiplan 2024-2027 for Vaksdal kommune slik det ligg føre med spesifikasjon av drifts- og investeringsbudsjett. Kommunedirektøren får fullmakt til å fordele nettoramma innafor tenesteområda, og kan gjere budsjettendringar innafor områda som ein del av den løpande drifta som ikkje er av prinsipiell karakter.  2. Skatt på inntekt og formue vert skriven ut etter dei til kvar tid gjeldande reglar.  3. I medhald av eigedomsskattelova § 2 og § 3a vert det skrive ut eigedomsskatt på faste eigedomar i heile kommunen i 2024. Alminneleg eigedomsskattesats vert sett til 7 promille i 2024 med unntak av eigedomsskatt for bustad- og fritidseigedomar som vert sett til 3,2 promille, og for næring utanom kraftverk, som vert sett til 6 promille. Botnfrådrag for bustaddelen på eigedomar vert sett til kr 0,-. Reduksjonsfaktor på 30 % er tatt inn. For kraftanlegg vert § 8B i eigedomsskattelova lagt til grunn. For eigedom eigd av stiftingar og institusjonar med allmennyttig formål, som er ført opp på eigedomsskattekontoret si liste av 26.02.2010, vert det i medhald av § 7a gjeve fritak for eigedomsskatt. Fritak vert gjeve i 10 år for nye bygningar som heilt eller delvis vert nytta til husvære jf §7c. Eigedomsskatten for 2024 forfell til betaling i 4 terminar saman med kommunale avgifter, med unnatak av private hushaldningar som kan velje fleksible betalingsterminar.  4. Kommunestyret godkjenner ei investeringsramme på kr 70.370.000,.- i 2024. Kommunedirektør får fullmakt til låneopptak i Husbanken av kr 6.000.000,- til vidare utlån av formidlingslån i 2024. Alle lån i kommunen sin låneportefølje kan refinansierast i budsjettåret 2024. Kommunedirektøren har i samsvar med finansreglementet fullmakt til å godkjenne mogeleg refinansiering av låna og lånevilkåra.  5. Kommunedirektør får fullmakt til å redigere, rette feil og innarbeide kommunestyret sine vedtekne framlegg. Ajourført budsjettdokument vert lagt fram for Formannskapet.  6. Gebyr og betalingssatsar vert godkjent. Nye betalingssatsar og avgifter vert gjort gjeldande frå 01.01.2024, med mindre lov eller forskrift set andre fristar.  7. Lokal forskrift om gebyr for sakshandsaming vert vedtatt med heimel i plan- og bygningslova § 33-1, matrikkelova § 32, eigarseksjonslova §§ 7, 14 og 15, ureiningslova § 52a, hamne og farvasslova §§ 6 og 25 samt forvaltningslova § 27a jf forskrift om gebyr for handsaming av konsesjonssaker. Forskrifta ligg som vedlegg til årsbudsjett 2024 og vert å kunngjere lokalt.  8. Feie- og tilsynsgebyr for 2024 vert fastsett med heimel i lov av 14. juni 2002 nr. 20 om Brannvern, § 28.  9. Vass- og avlaupsgebyr for 2024 vert fastsett med heimel i Lov om kommunale vass- og avlaupsanlegg (§3), Forskrift om begrensning av forureining (§16) og Forskrift om vass- og avlaupsgebyr i Vaksdal kommune.  10. Slamtømmegebyr for 2024 vert vedteke i medhald av Forureiningslova §26.  11. Fastsetjing av eigenandeler for 2024 for kommunale helse og omsorgstenester i og utanfor institusjon vert fastsett i samsvar med Forskrift om egenandel for kommunale helse- og omsorgstjenester. Kommunedirektøren får fullmakt til å gjera unntak frå satsane når særlege tilhøve gjer seg gjeldande.  12. Det kommunale skatteøyret vert vedteke i tråd med nivå i statsbudsjettet kvart år.  13. Overføring til Vaksdal Kyrkjelege Fellesråd for 2024 vert sett til 4.000.000,-, utanom bevilgningar i investeringsbudsjettet. |

**21.11.2023 Formannskap/plan- og økonomiutvalet**

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Amalie Johnsen Lunde, H, sette fram slikt framlegg: I Høgre sitt endringsforslag til Kommunedirektøren sitt forslag til budsjett for 2024 tar me innover oss at Vaksdal vil vere i ein annleis situasjon dei komande åra. Ein kan forvente at kraftinvesteringane stadig vil gje bra inntekter, men samtidig er gjeldsgraden høg og rentekostnadene økande. For å klare å levere gode tenester også i framtida er det er heilt naudsynt å ta gode beslutningar, så tidleg som mogleg.  Me har dei siste 10 åra gjort enorme investeringar, som gjer at me har ei høg gjeldgrad og høge rentekostnadar i året. Dette er midlar som blir tatt rett ut av driftsbudsjettet, og gjer det vanskelegare å drifte tenestene våre. Høgre meiner me i åra framover må ha eit større fokus på korleis me forvaltar midlane våre og at me må betale ned gjeld for å auke opp det årlige driftsbudsjettet. Me meiner også at me må bli betre på å ta vare på investeringane. Det fordrar eit auka nivå på vedlikeholdsbudsjettet og at ein sikrar at me har riktig kompetanse til å ta vare på dei bygga me har.  Kommunen leverer gode tenester i dag, men tenestene går tøffe år i vente. Me må fortsette å satse på Oppvekst, og oppretthalde dei viktige stillingane som gjer skulane og barnehagane våre så gode. Samtidig må me sikre eit godt og verdig tilbod innanfor Helse og meistring. For å få til begge delar er det heilt avgjerande at me lyttar til dei tilsette, tør å prøvar ut nye løysingar og at me tek dei grepa som trengs. Omsorgstrappa må takast i bruk i større grad for å førebyggja, og samtidig må ein sjå på korleis samansettinga av tilbodet skal vera dei komande åra.  Lokalt er det få tiltak ein kan gjere som kommune for å hjelpa innbyggjarane i desse dagar med høge energiprisar og aukande kostnader til livsopphald. Ei vidareføring av ENØK-subsidiar vil gje mange ei varig redusert straumkostnad, og samtidig vil reduksjon av eigedomsskatt gje mange ei hjelpande hand med å redusera totalkostnader. Begge tiltak vil i tillegg vera gode tiltak for å behalde dagens innbyggjarar – og for å tiltrekka seg nye tilflyttarar.  **Del 1: Driftsbudsjett**   |  |  |  |  | | --- | --- | --- | --- | | **Tiltak- drift** | | | | |  | **Varig tiltak** | **Eingongstiltak** |  | | **Oppvekst og kultur** | | | | | Redusert nedtrekk skule | 2 000 000,00 |  | Note 1 | | Inkluderingsfond |  | 100 000,00 | Note 2 | | Ungdomskontakt/Miljøarbeider | 500 000,00 |  | Note 3 | |  |  |  |  | | **Sum** | **2 500 000,00** | **100 000,00** |  | |  |  |  |  | | **Helse og meistring** | | | | | Ung i Helse | 100 000,00 |  | Note 4 | | Økt grunnbemanning |  | 3 000 000,00 | Note 5 | | Dagsenter Stamnes | 140 000,00 |  | Note 6 | | **Sum** | **240 000,00** | **3 000 000,00** |  | |  |  |  |  | | **Digitalisering, innovasjon og**  **samfunn** |  |  | | | Vedlikehold av kommunale  bygg | 1 000 000,00 |  | Note 7 | | Asfaltering |  | 1 500 000,00 | Note 8 | | Kartlegging kommunale  kaianlegg |  | 500 000,00 | Note 9 | | ENØK-fond |  | 1 000 000,00 | Note 10 | | **Sum** | **1 000 000,00** | **3 000 000,00** |  | |  |  |  |  | | **Sum tiltak drift** | **3 740 000,00** | **6 100 000,00** |  |   **Note 1 - Redusert nedtrekk skule**  Skulen i Vaksdal leverer gode resultat, men for å halde på kvaliteten i opplæringa er det viktig å oppretthalde tal på vaksne i skulen. For at alle elevar skal få den oppfølginga dei treng blir det foreslått å redusera nedtrekket, og sikra at tolærar- systemet kan fortsetja også i året som kjem. Det er tilført mange flyktningar i skulen, og her må ein vera sikker på at også desse vert tatt hand om på eit vis som byggjer opp rundt god opplæring og integrering.  **Note 2 - Inkluderingsfond**  Inkluderingsfondet har så vidt starta opp i 2023, og det er ein veg å gå før det er gjort kjent blant innbyggjarane. Det vert foreslått å auka satsinga til 100.000kr, då det utvilsamt er ei stor gruppe innbyggjarar i den aktuelle aldersgruppa, som ikkje er aktiv innan idrett og andre organiserte kulturtiltak.  Det er spesielt få av tilførte flyktningar dei siste åra som tar del i aktivitetar etter skuletid. Her bør ein leggja ned eit ekstra arbeid, og leggja til rette for å starta opp nye idrettstilbod, om det trengs.  Samtidig understrekar me at det må informerast betre om tiltaket, gjennom kommunen sine nettsider, facebooksider, lokalaviser og ved å informere dei aktuelle idrettslag og kulturorganisasjonar betre om ordninga i det nye året.  **Note 3 - Ungdomskontakt/Miljøarbeidar**  Ungdomsmiljøet er i dag prega av utfordringar med rus, psykiske utfordingar og utanforskap. Det er fleire år sidan det var ein ungdomskontakt tilsett i Vaksdal. Ein trygg, ung vaksen å kunna forhalda seg til i ungdomsmiljøet vil kunna tilføra noko ekstra, der skulen, helsesjukepleiar og foreldra ikkje strekk til.  **Note 4 - Ung i helse**  Høgre innførte, saman med SP og SV, i 2022 ordninga Ung i Helse. Tiltaket har fått gode tilbakmeldingar frå både brukarane, dei tilsette og ungdommane. Det er sett på som eit god tiltak for å sikra nok aktivitet, og også som eit rekrutteringstiltak for framtida. Potten er videre ført frå 2023, men Høgre foreslår å auke summen med 100 000 for å sikra endå fleire ungdommar moglegheit til å få sommarjobb.  **Note 5 - Auka grunnbemanning**  Høgre foreslo i Administrasjonsutvalet i august at det i samarbeid med arbeidstakarorganisasjonane blir sett på moglege prøverdningar med auka grunnbemanning innanfor nokre tenestområder / nokre tenestestader. For å kunne gjennomføre ei prøveordning på å auka grunnbemanninga sett me av midlar til dette.  **Note 6 - Dagsenter på Stamnes**  Dagsentertilbodet er svært viktig for eldre i indre strøk i kommunen, og Høgre meiner det er viktig at det blir oppretthaldt. Me ynskjer å syne ei tydeleg prioritering av dagsenteret, ved å dekke dei 140.000 kronene som trengs for å oppretthalde tilbodet.  **Note 7 - Vedlikehald av kommunale bygg**  Vaksdal har både mange aldrande bygg samt fleire nye og flotte bygg, som ein må ta vare på. Det er heilt naudsynt å tilføre midlar til tidleg vedlikehald av desse bygga. Me velger å prioritere å bruke 1 million til dette i årets budsjett, nær ei dobling av det som ligg i budsjettet frå kommunedirektøren. For å i framtida ha kapasitet til å kunna auka dette til det nivået ein burde ligge på må ein vurdere organisering og kompetansebehovet sett opp mot behovet knytt til både dei eldre og dei nye bygga våre.  **Note 8 - Asfaltering**  Det er stadig eit stort etterslep på vedlikehald av vegane i Vaksdal. For å ta unna noko meir av det som trengs av midlar vert det løyva 1,5 millionar kroner i budsjettet for 2024.  **Note 9 - Kartlegging av kommunale kaianlegg**  Det er gjort kjent gjennom media at det ikkje er oversikt over tilstand av kommunale kaianlegg. Det vert løyva kr. 500.000 til å laga ein tilstandsrapport av alle anlegga, samt prisoverslag der det trengs å setta i stand anlegga til båttransport.  Tilstandsrapporten skal kunna nyttast som eit utgangspunkt for å gjera beslutningar for framtidig bruk innan reiselivet og bør syne tydeleg kva båtar som kan leggja til, samt kva utfordringar som fins ved anlegga.  **Note 10 - ENØK-fond**  Tiltak til energieffektivisering har vore eit svært attraktivt tilbod. Me ynskjer å vidareføra satsinga, og tilskot kan utbetalast til eigarar av bustader der det ikkje er innvilga tilskot i 2023.  **Del 2: Investeringsbudsjett**   |  |  |  |  | | --- | --- | --- | --- | | **Tiltak- investeringar** | | | | |  | **2024** | **2025** |  | | Barnehage dale | −14 500 000,00 | 15 000 000,00 | Note 11 | | Lys Geitabakken | 600 000,00 |  | Note 12 | |  |  |  |  | | **Sum investeringar** | **−13 900 000,00** | **15 000 000,00** |  |   **Note 11 - Ny barnehage og omsorgsbustader på Dale**  Høgre er opptatt av at budsjetta til kommunen er realistiske, og det inkluderer også når investeringane står oppført i økonomiplanen. Det er ikkje realistisk at kommunen klarer å starta bygging av ny barnehage på Dale før før i 2025.  Investeringskostnaden og låneopptaket blir derfor flytta til 2025. Det blir beholdt 500 000 kr til prosjekteringsarbeidet.  **Note 12 - Lys på Geitabakken**  Dei gamle lyskjeldene på Geitabakken må skiftast, samtidig som nytt straumstyringsanlegg har blitt kostnadsberekna i ein ekstern gjennomgang. Tiltaket er berekna til kr. 600.000, noko som vil gje både nye lyskjelder og ny transformator for mange år framover. Dette vil vera eit heilt nødvendig tiltak for å sikra at bana kan nyttast frå og med komande sesong.  **Del 3 - Saldering og omdisponering**   |  |  |  | | --- | --- | --- | | **Saldering og omdisponering - Drift** | | | |  | **2024** |  | | **Sum disponert til drift** | **9 840 000,00** |  | | Redusert overføring til disposisjonsfond og  investering (Konsesjonskraft) | 2 000 000,00 | Note 13 | | Bruk av disposisjonsfond | 4 797 500,00 | Note 14 | | Gevinst frå aktiva | 1 500 000,00 | Note 15 | | Mindreinntekt eigedomsskatt | −1 362 500,00 | Note 16 | | Redusert utgift driftsbudsjett | 1 325 000,00 | Note 17 | | Reduksjon renteutgifter | 1 580 000,00 | Note 18 | | **Sum endring - Drift** | **9 840 000,00** |  |  |  |  |  |  | | --- | --- | --- | --- | | **Saldering og omdisponering - Investeringar og finans** | | | | |  | **2024** | **2025** |  | | **Sum disponert investeringar** | **−13 900 000,00** | **15 000 000,00** |  | | Låneopptak | −14 500 000,00 | 15 000 000,00 | Note 19 | | Nedbetaling av gjeld | −25 000 000,00 |  | Note 14 | | Bruk av disposisjonsfond til  nedbetaling av gjeld | 25 000 000,00 |  | Note 14 | | Bruk av disposisjonsfond til  investering | 600 000,00 |  | Note 14 | | **Sum endring - Investering og**  **finans** | **−13 900 000,00** | **15 000 000,00** |  |   **Note 13 - Auka inntekt fra konsesjonskraft**  Konsesjonskrafta blei solgt for ein høgare pris enn budsjettert med i administrasjonen sitt forslag til budsjett. Den auka inntekta velger me å nytta til drift, som teknisk blir gjennomført ved å redusera overføringa til investering og disposisjonsfond med 2 millionar.  **Note 14 - Bruk av disposisjonsfond og nedbetaling av gjeld**  Me budsjetterer med å bruka noko midlar frå disposisjonsfond til enkelte eingongstiltak i drifta, for å effektivisere og utvikle tjenestene våre. I tillegg ynskjer me å bruka midlar frå dispensasjonsfond til å investere i nytt lysanlegg i sentralidrettsanlegget til kommunen.  I tillegg foreslår me at me brukar 25 000 000 til å nedbetale noko av kommunen sin gjeld. Poenget med å gjere dette grepet er å redusere rentekostnadene, både i 2024 og i åra framover. Ein reduksjon i gjeld på 25 000 000 auker driftsramma med 1 000 000 kroner, som kan nyttast til å behalda lærarar i skulen, eller å auke grunnbemanninga innan Helse og Meistring.  **Note 15 - Gevinst frå aktiva**  Gjennomsnittleg inntekt frå aktiva har sidan 2019 vore 2,7 millionar kroner (regna med resultatet frå Tertial 1 i 2023). Det vert derfor budsjettert med 1,5 millionar kroner i inntekt frå aktiva, eit forsiktig anslag målt opp mot historisk inntekt og kva ein burde forventa av gevinst. Sjølv med noko nedbetaling av gjeld har kommunen aktiva av ein størrelse som burde tilsei ei slik inntekt.  **Note 16 - Mindreinntekt eigedomsskatt**  Personleg økonomi er meir utsatt enn på svært mange år, og det er viktig at ein lyttar til innspela frå innbyggjarane. Høgre foreslår derfor å redusera eigedomsskatten på private bustader og fritidsbustader til 2,8 promille, ned frå dagens nivå på 3,2 promille.  **Note 17 - Reduksjon utgift driftsbudsjett**  Høgre ynskjer å prioritera lærarar framfor gratis skulemat, og foreslår å fjerne den posten frå budsjettet. Med ein auke i grunnbemanninga forventar ein at det vil redusera den store bruken av vikarbyrå som me har sett dei siste åra.  Det blir budsjettert med følgjande reduksjonar i driftsbudsjettet:  **Redusert utgift driftsbudsjett**   |  |  | | --- | --- | | Skulemat | 325 000,00 | | Vikarbyrå i Helse og Meistring | 1 000 000,00 | | **Sum** | **1 325 000,00** |   **Note 18 - Reduksjon rentekostnader**  Jamfør note 11 og 14 blir rentekostnadene redusert på grunn av nedbetaling av gjeld og utsetting av låneopptak. Med ei rente på 4% gjer dette ei slik auking av driftsramma:   |  |  |  | | --- | --- | --- | | **Renteutgift** | 4% |  | | Nedbetalt gjeld | 25 000 000,00 | 1 000 000,00 | | Reduksjon i låneopptak | 14 500 000,00 | 580 000,00 | | **Sum auka driftsramme** |  | **1 580 000,00** |   "   Varaordførar sette fram slikt fellesframlegg frå SP, AP og SV: "Oversending:  1. Dei som kvalifiserer, og oppfyller vilkåra for økonomisk stønad til livsopphald i desember, og søker mellom 21.11.23 til 20.12.23, vil få innvilga 1500,- i ytterlegare bidrag for desember. 2. I familiar der eine eller begge foreldra kvalifiserer og oppfyller vilkåra for økonomisk stønad til livsopphald i desember jfr. Punkt 1 skal det og betalast ut eit ytterlegare bidrag kr. 750,- for kvart barn. 3. Kommunestyret løyver 15 000 kr til Frivilligsentralen sitt julearbeid med organisering av julegåver og matkassar. 4. Tiltaka vert finansiert frå disposisjonsfondet"  **AVRØYSTING**: Kommunedirektøren sitt framlegg vert samrøystes vedteke Amalie Johnsen Lunde, H, sitt tilleggsframlegg fall - 1 røyst (H) mot 6 røyster Fellesframlegget (oversendingsvedtak) vert samrøystes vedteke |

**FPØ - 87/2023 VEDTAK:**

|  |
| --- |
| 1. Kommunestyret godkjenner årsbudsjett 2024 og økonomiplan 2024-2027 for Vaksdal kommune slik det ligg føre med spesifikasjon av drifts- og investeringsbudsjett. Kommunedirektøren får fullmakt til å fordele nettoramma innafor tenesteområda, og kan gjere budsjettendringar innafor områda som ein del av den løpande drifta som ikkje er av prinsipiell karakter.  2. Skatt på inntekt og formue vert skriven ut etter dei til kvar tid gjeldande reglar.  3. I medhald av eigedomsskattelova § 2 og § 3a vert det skrive ut eigedomsskatt på faste eigedomar i heile kommunen i 2024. Alminneleg eigedomsskattesats vert sett til 7 promille i 2024 med unntak av eigedomsskatt for bustad- og fritidseigedomar som vert sett til 3,2 promille, og for næring utanom kraftverk, som vert sett til 6 promille. Botnfrådrag for bustaddelen på eigedomar vert sett til kr 0,-. Reduksjonsfaktor på 30 % er tatt inn. For kraftanlegg vert § 8B i eigedomsskattelova lagt til grunn. For eigedom eigd av stiftingar og institusjonar med allmennyttig formål, som er ført opp på eigedomsskattekontoret si liste av 26.02.2010, vert det i medhald av § 7a gjeve fritak for eigedomsskatt. Fritak vert gjeve i 10 år for nye bygningar som heilt eller delvis vert nytta til husvære jf §7c. Eigedomsskatten for 2024 forfell til betaling i 4 terminar saman med kommunale avgifter, med unnatak av private hushaldningar som kan velje fleksible betalingsterminar.  4. Kommunestyret godkjenner ei investeringsramme på kr 70.370.000,.- i 2024. Kommunedirektør får fullmakt til låneopptak i Husbanken av kr 6.000.000,- til vidare utlån av formidlingslån i 2024. Alle lån i kommunen sin låneportefølje kan refinansierast i budsjettåret 2024. Kommunedirektøren har i samsvar med finansreglementet fullmakt til å godkjenne mogeleg refinansiering av låna og lånevilkåra.  5. Kommunedirektør får fullmakt til å redigere, rette feil og innarbeide kommunestyret sine vedtekne framlegg. Ajourført budsjettdokument vert lagt fram for Formannskapet.  6. Gebyr og betalingssatsar vert godkjent. Nye betalingssatsar og avgifter vert gjort gjeldande frå 01.01.2024, med mindre lov eller forskrift set andre fristar.  7. Lokal forskrift om gebyr for sakshandsaming vert vedtatt med heimel i plan- og bygningslova § 33-1, matrikkelova § 32, eigarseksjonslova §§ 7, 14 og 15, ureiningslova § 52a, hamne og farvasslova §§ 6 og 25 samt forvaltningslova § 27a jf forskrift om gebyr for handsaming av konsesjonssaker. Forskrifta ligg som vedlegg til årsbudsjett 2024 og vert å kunngjere lokalt.  8. Feie- og tilsynsgebyr for 2024 vert fastsett med heimel i lov av 14. juni 2002 nr. 20 om Brannvern, § 28.  9. Vass- og avlaupsgebyr for 2024 vert fastsett med heimel i Lov om kommunale vass- og avlaupsanlegg (§3), Forskrift om begrensning av forureining (§16) og Forskrift om vass- og avlaupsgebyr i Vaksdal kommune.  10. Slamtømmegebyr for 2024 vert vedteke i medhald av Forureiningslova §26.  11. Fastsetjing av eigenandeler for 2024 for kommunale helse og omsorgstenester i og utanfor institusjon vert fastsett i samsvar med Forskrift om egenandel for kommunale helse- og omsorgstjenester. Kommunedirektøren får fullmakt til å gjera unntak frå satsane når særlege tilhøve gjer seg gjeldande.  12. Det kommunale skatteøyret vert vedteke i tråd med nivå i statsbudsjettet kvart år.  13. Overføring til Vaksdal Kyrkjelege Fellesråd for 2024 vert sett til 4.000.000,-, utanom bevilgningar i investeringsbudsjettet.  ------------- Oversending:  1. Dei som kvalifiserer, og oppfyller vilkåra for økonomisk stønad til livsopphald i desember, og søker mellom 21.11.23 til 20.12.23, vil få innvilga 1500,- i ytterlegare bidrag for desember. 2. I familiar der eine eller begge foreldra kvalifiserer og oppfyller vilkåra for økonomisk stønad til livsopphald i desember jfr. Punkt 1 skal det og betalast ut eit ytterlegare bidrag kr. 750,- for kvart barn. 3. Kommunestyret løyver 15 000 kr til Frivilligsentralen sitt julearbeid med organisering av julegåver og matkassar. 4. Tiltaka vert finansiert frå disposisjonsfondet |

---------------------------------------------------------------------------------------------------------------------------

**88/2023:** **Prioriteringsliste for fysiske trafikktryggleikstiltak 2023 - 2026**

|  |
| --- |
| **Kommunedirektøren sitt framlegg til vedtak:**  Prioriteringsliste for fysiske trafikktryggleikstiltak 2023 – 2026 vert vedteke slik den ligg føre. |

**14.11.2023 Bygdeutviklingsutvalet**

Fellesforslag frå Bygdeutviklingsutvalet foreslått av: Ivar Rødland Bergo

|  |
| --- |
| **Fellesforslag frå Bygdeutviklingsutvalet:**  Prioriteringslista for fysiske trafikktryggleikstiltak 2023 - 2026 vert vedteke slik det ligg føre  Bygdeutviklingsutvalet ber kommunestyret om at ein snuplass på kaien på Kallestad vert prioritert. Bygdeutviklingsutvalet ber kommunestyret prioritera synleg skilting på Stavenesvegen. Bygdeutviklingsutvalet oppmodar skulane om å ha høgt fokus på opplæring rundt farane med tungtrafikk langs skulevegane. |

|  |
| --- |
| Samfunnsplanlegger Knut Trefall orienterte i saka og svarte på spørsmål frå bygdeutviklingsutvalet.  **Røysting:**  Fellesforslag frå Bygdeutvikingsvlet vert samrøystes vedteke. |

**BYG - 35/2023 VEDTAK:**

|  |
| --- |
| Prioriteringslista for fysiske trafikktryggleikstiltak 2023 - 2026 vert vedteke slik det ligg føre  Bygdeutviklingsutvalet ber kommunestyret om at ein snuplass på kaien på Kallestad vert prioritert. Bygdeutviklingsutvalet ber kommunestyret prioritera synleg skilting på Stavenesvegen. Bygdeutviklingsutvalet oppmodar skulane om å ha høgt fokus på opplæring rundt farane med tungtrafikk langs skulevegane. |

**21.11.2023 Formannskap/plan- og økonomiutvalet**

|  |
| --- |
| Innstilling frå bygdeutviklingsutvalet: "Prioriteringslista for fysiske trafikktryggleikstiltak 2023 - 2026 vert vedteke slik det ligg føre  Bygdeutviklingsutvalet ber kommunestyret om at ein snuplass på kaien på Kallestad vert prioritert. Bygdeutviklingsutvalet ber kommunestyret prioritera synleg skilting på Stavenesvegen. Bygdeutviklingsutvalet oppmodar skulane om å ha høgt fokus på opplæring rundt farane med tungtrafikk langs skulevegane."  Ordføraren sette fram slikt fellesframlegget frå formannskapet: "Prioriteringslista for fysiske trafikktryggleikstiltak 2023 - 2026 vert vedteke slik det ligg føre  Kommunestyret ber om at snuplass på kaien på Kallestad og i Kvamstovegen vert prioritert. Kommunestyret prioriterar synleg skilting på Stavenesvegen. Kommunestyret oppmodar skulane om å ha høgt fokus på opplæring rundt farane med tungtrafikk langs skulevegane."  **AVRØYSTING**: Innstillinga frå bygdeutviklingsutvalet fall Fellesframlegget frå formannskapet vert samrøystes vedteke |

**FPØ - 88/2023 VEDTAK:**

|  |
| --- |
| Prioriteringslista for fysiske trafikktryggleikstiltak 2023 - 2026 vert vedteke slik det ligg føre  Kommunestyret ber om at snuplass på kaien på Kallestad og i Kvamstovegen vert prioritert. Kommunestyret prioriterar synleg skilting på Stavenesvegen. Kommunestyret oppmodar skulane om å ha høgt fokus på opplæring rundt farane med tungtrafikk langs skulevegane. |

--------------------------------------------------------------------------------------------------------------------------

**Andre saker og spørsmål:**Ole-Anders Brekkhus, AP, hadde slikt spørsmål: Spørsmålet gjeld gjerde på idrettsparken på Vaksdal. Kva er status på saka og kva er tidsaspektet på den nye geolog-rapporten.

Kommunedirektøren svarte.

---------------------------------------------------------------------------------------------------------------------------

Møteprotokollen vert godkjend i neste møte

Dale, 21.11.2023

Runar Ludvigsen

Sekretær